google/wiki40b huggingface dataset:
เดอะ นอยซ์ ไทยแลนด์

รูปแบบรายการและกติกาการแข่งขัน

ในแต่ละครั้งจะมีผู้แข่งขันมาเป็นทีม ๆ ละ 3 คน แต่ละทีมมีโอกาสเลือกแผ่นป้ายเพื่อเล่นเกมได้สูงสุด 5 แผ่นป้าย โดยสุ่มเลือกเล่นทีละเกมจากด้านหลังแผ่นป้ายครั้งละ 1 แผ่นป้าย หลังแผ่นป้ายจะซ่อนเกมที่จะต้องแข่งขันไว้ จากนั้นผู้เล่นจะต้องเล่นให้ได้เบาที่สุดและเร็วที่สุดตามเวลาและไม่เกินเดซิเบลที่กำหนดไว้ ทั้งนี้ผู้แข่งขันจะต้องผลัดกันเล่นไปเรื่อย ๆ โดยเกมต่อไปจะต้องเปลี่ยนผู้เล่นตลอด ห้ามซ้ำติดกัน เช่น นาย ก. เล่นเกมที่ 1 แล้ว เกมที่ 2 จะต้องให้คนอื่นที่ไม่ใช่นาย ก. เป็นผู้เล่น เป็นต้น ถ้าครบ 3 เกมแล้ว (คือผู้เล่นในทีมเล่นจนครบแล้ว) ยังไม่จบเกมนั้น พอถึงเกมที่ 4 จะต้องตกลงกันอีกครั้งหนึ่งว่าใครจะเป็นผู้เล่น ซึ่งผู้ที่เล่นเกมที่ 4 อาจจะซ้ำกับผู้เล่นเกมที่ 3 ก็ได้ แต่ผู้เล่นเกมที่ 5 (ถ้ามี) จะต้องไม่ซ้ำกับผู้เล่นเกมที่ 4 และทำเช่นนี้จนกว่าจะจบเกมการแข่งขัน (เกมในรายการส่วนใหญ่จะเล่นเพียงคนเดียว ยกเว้นเกมโยนถาดข้ามกำแพงและเกมขึ้นคานที่จะต้องใช้ผู้เล่นทั้ง 3 คน) ถ้าทีมใดที่สามารถทำได้ 3 ใน 5 เกม ทีมนั้นจะได้รับเงินรางวัลมูลค่า 10,000 บาท แต่ถ้าทีมใดที่เล่นพลาดครบ 3 ครั้ง เกมการแข่งขันจะสิ้นสุดลงทันทีและไม่ได้รับรางวัลใด ๆ เลย
อูมาร์ อาร์เทห์ กาหลิบ

ประวัติ

กาหลิบ เกิดในประเทศโซมาเลียเมื่อปีพ.ศ. 2473 เขาเป็นสมาชิกของเผ่าอิซาอัก และเป็นสมาชิกคองเกรสสหโซมาลี
ตั้งแต่พ.ศ. 2512 - พ.ศ. 2520 กาหลิบดำรงตำแหน่งรัฐมนตรีว่าการกระทรวงต่างประเทศ ในฐานะที่เป็นรัฐมนตรีว่าการกระทรวงต่างประเทศ ในเดือนมกราคมเขาจึงได้รับเลือกให้ดำรงตำแหน่งประธานคณะมนตรีความมั่นคงแห่งสหประชาชาติ เมื่อวันที่ 24 มกราคม พ.ศ. 2534 เขาได้รับการแต่งตั้งจากประธานาธิบดีโซมาเลีย ไซอัด บาร์รี ให้เป็นนายกรัฐมนตรีคนสุดท้าย ภายใต้ระบอบการปกครอง
หลังจากที่ขับไล่บาร์รี ประธานาธิบดีคนต่อมา อาลี มาห์ดิ มูฮัมหมัด ได้แต่งตั้งกาหลิบเป็นนายกรัฐมนตรี และดำรงตำแหน่งเรื่อยมาจนถึงพฤษภาคม พ.ศ. 2536
ญาติไดโนเสาร์เจ้าเล่ห์ 5

การตอบรับ

เดนิส แลนคลอต จาก เอนเตอร์เทนเมนต์วีกลี ได้ให้ภาพยนตร์นี้อยู่ในเกรด "A"
ภาษาอีโลกาโน

ไวยากรณ์

ภาษาอีโลกาโนมีรากศัพท์และการลงวิภัติปัจจัยที่ซับซ้อน มีทั้งเติมข้างหน้า ตรงกลางและท้ายคำ รวมถึงการซ้ำบางส่วนของคำด้วย ตัวอย่างเช่น รากศัพท์ของคำว่าอาบน้ำคือ digos ผันได้เป็น Agdigos = อาบน้ำ Agdigdigos = การอาบน้ำ Agdigdigosak = กำลังอาบน้ำ Agindidigosak = แกล้งทำเป็นอาบน้ำ Nagdigosak = อาบน้ำแล้ว
เชส ครอว์ฟอร์ด

ประวัติ

เชส ครอว์ฟอร์ด เกิดในลับบ็อก รัฐเท็กซัส โตในพลาโน รัฐเท็กซัส พ่อชื่อคริส เป็นตจแพทย์ ส่วนแม่ชื่อ ดานา เป็นครู มีน้องสาวชื่อ แคนไดซื ครอว์ฟอร์ เป็นมิสมิสซูรียูเอสเอ ในปี 2008 เชส ครอว์ฟอร์ดอยู่ในบลูมมิงตัน รัฐมินนิโซตา อยู่ 4 ปี หลังจากจบไฮสคูล ย้ายไปอยู่ที่มาลิบู รัฐแคลิฟอร์เนีย  เชส ครอว์ฟอร์ดเรียนที่มหาวิทยาลัยเพปเพอร์ดีน เรียนสาขาวารสารศาสตร์ สื่อวิทยุกระจายเสียงและโทรทัศน์ ด้านการเรียนเปลี่ยนไปมาระหว่างธุรกิจ และโฆษณาและการสื่อสาร ในช่วงกลางปี 2 แม่ของเชส ครอว์ฟอร์ดชักชวนให้มาด้านการแสดง เชส ครอว์ฟอร์ดเซ็นสัยญากับเอเย่นต์ ปัจจุบันเขาย้ายมาอยู่ในเชลซี ในนิวยอร์กซิตี กับเพื่อนร่วมแสดง เอ็ด เวสต์วิก
ผู้ฝึกสอนส่วนบุคคล

ผู้ฝึกสอนส่วนบุคคล (อังกฤษ: personal trainer) คือบุคคลที่ได้รับใบรับรองระดับความรู้ในด้านสมรรถภาพร่างกาย ที่เกี่ยวข้องกับใบสั่งการออกกำลังกายและการสอนออกกำลังกาย ผู้ฝึกสอนส่วนบุคคลจะช่วยกระตุ้นให้ลูกค้าตั้งเป้าหมายและให้ผลตอบรับ และดูแลลูกค้า ผู้ฝึกสอนจะช่วยวัดจุดแข็งจุดอ่อนของลูกค้าโดยประเมินจากสมรรถภาพทางกาย การประเมินนี้อาจวัดก่อนและหลังจากโปรแกรมการออกกำลังกายเพื่อวัดความพัฒนาสมรรถภาพทางกายของลูกค้า ผู้ฝึกสอนอาจให้ความรู้แก่ลูกค้าในด้านอื่นนอกเหนือจากการออกกำลังกาย อย่างเช่นแนวทางด้านสุขภาพทั่วไปและด้านโภชนาการ
หากผู้ฝึกสอนส่วนบุคคลสงสัยว่าลูกค้ามีสภาพทางการแพทย์ที่อาจทำให้การออกกำลังได้ไม่อย่างปลอดภัยในโปรแกรมออกกำลังกาย ผู้ฝึกสอนควรให้ลูกค้าหาผู้เชี่ยวชาญเฉพาะทางตรวจลูกค้าก่อน
ธงชาติฮังการี

รายละเอียดและกฎระเบียบ

รัฐธรรมนูญแห่งสาธารณรัฐฮังการีมิได้กำหนดสัดส่วน ความกว้าง:ความยาว ของธงชาติ; แต่, รัฐบัญญัติที่ออกประกาศใช้ในปี ค.ศ. 1957 ได้มีการกำหนดสัดส่วน ความกว้าง:ความยาว ของธงเรือแห่งชาติ โดยมีลักษณะเดียวกับธงชาติ (ธงแถบสีแดง-ขาว-เขียว) ในสัดส่วน 2:3.
รัฐบัญญัติที่รัฐบาลประกาศบังคับใช้เมื่อ ค.ศ. 2000, ว่าด้วยสัดส่วนธง (แม้เคยมีการกำนดไว้ในรัฐธรรมนูญ แต่มิได้เกิดขึ้น ในปี ค.ศ. 1995 หรือ ค.ศ. 2000 legislation) ธงชาติ และ ธงราชการที่ใช้โดยรัฐบาล หรือ สถานที่ราชการ ให้ใช้สัดส่วนธงที่ 1:2.
การแบ่งประเภทข้อมูล

ในวิทยาการคอมพิวเตอร์ การแบ่งประเภทข้อมูล (อังกฤษ: data classification) เป็นปัญหาพื้นฐานของการเรียนรู้แบบมีผู้สอน โดยปัญหาคือการทำนายประเภทของวัตถุจากคุณสมบัติต่าง ๆ ของวัตถุ ซึ่งการเรียนรู้แบบมีผู้สอนจะสร้างฟังก์ชันเชื่อมโยง ระหว่างคุณสมบัติของวัตถุ กับประเภทของวัตถุจากตัวอย่างสอน แล้วจึงใช้ฟังก์ชันนี้ทำนายประเภทของวัตถุที่ไม่เคยพบ เครื่องมือหรือขั้นตอนวิธีที่ใช้สำหรับการแบ่งประเภทข้อมูลเช่น โครงข่ายประสาทเทียม ต้นไมตัดสินใจ

นิยามของปัญหา

กำหนดตัวอย่างสอน E = \{(x_1,y_1), (x_2,y_2),\dots, (x_n,y_n) \} ให้ x_i เป็นเวกเตอร์แสดงคุณสมบัติของวัตถุ ซึ่ง x_i \in A_1 \times A_2 \times \cdots \times A_m โดยที่ A_i เป็นเซตจำกัดระบุคุณสมบัติ และ y \in C เป็นประเภทของวัตถุ ซึ่งกำหนดไว้ในเซตจำกัด C ต้องการหาฟังก์ชัน f (x)  ซึ่งให้ค่า y จากเวกเตอร์ x ที่กำหนด โดยที่ความผิดพลาดของการทำนายตัวอย่างสอนมีค่าน้อยที่สุด หรือมีค่า e น้อยที่สุด โดยกำหนด e = \sum_{i=1}^{n} t (f(x_i),y_i)  ซึ่ง t (a,b) = \begin{cases}0, \mbox{if } a=b \\ 1,
\mbox{if }a \neq b \end{cases}
เมธี ครองแก้ว

ศาสตราจารย์ เมธี ครองแก้ว (เกิด 10 สิงหาคม พ.ศ. 2485 กรรมการ คณะกรรมการป้องกันและปราบปรามการทุจริตแห่งชาติ (ป.ป.ช.) อดีตคณบดีคณะเศรษฐศาสตร์ มหาวิทยาลัยธรรมศาสตร์ คู่สมรส นางกัลยา ครองแก้ว 
เมธี ครองแก้ว จบการศึกษาจากมหาวิทยาลัยเวลลิงตัน และมหาวิทยาลัยมิชิแกน สหรัฐอเมริกา รับราชการเป็นอาจารย์มหาวิทยาลัย  ได้รับตำแหน่งศาสตราจารย์ประจำ คณะพัฒนาการเศรษฐกิจ สถาบันบัณฑิตพัฒนบริหารศาสตร์ และดำรงตำแหน่งคณบดีคณะเศรษฐศาสตร์ มหาวิทยาลัยธรรมศาสตร์  เมื่อ พ.ศ. 2540 และยังดำรงตำแหน่ง นายกสมาคมเศรษฐศาสตร์แห่งประเทศไทย, ผู้อำนวยการสถาบันไทยคดีศึกษา และสถาบันเอเชียตะวันออกศึกษา มหาวิทยาลัยธรรมศาสตร์ 
ศาสตราจารย์ เมธี ครองแก้ว ลงสมัครคัดเลือก เป็น ป.ป.ช. และคาดหวังว่าจะได้รับการคัดเลือกจากที่ประชุมวุฒิสภา ก่อนจะได้รับแต่งตั้งตามประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ 19 ลงวันที่ 22 กันยายน 2549
โรงเรียนพระกุมารร้อยเอ็ด

สัญลักษณ์ของโรงเรียน

สัญลักษณ์ของโรงเรียนคือครอบครัวศักดิ์สิทธิ์ ซึ่งเป็นรูปเคารพทางศาสนาคริสต์นิกายโรมันคาทอลิก ประกอบด้วรูปเคารพของพระกุมารเยซู นักบุญโยเซฟ และพระนางมารีย์พรหมจารี ซึ่งมีความหมายดังนี้ พระกุมาร คือ องค์อุปถัมภ์ของโรงเรียน ทรงได้รับการอบรมเลี้ยงดูเอาใจใส่ จากบิดาบุญธรรมคือนักบุญโยเซฟ และมารดาคือพระแม่มารีย์ (แม่พระ) โรงเรียนได้ยึดถือเป็นแบบเฉพาะในด้านการให้การอบรม อันเป็นพื้นฐานแรกของชีวิตมนุษย์ ซึ่งถือว่าครอบครัวเป็นโรงเรียนแห่งแรกสมดังคติที่ว่า "ครอบครัวดี สังคมดี" และเพื่อให้สอดคล้องกับสัญลักษณ์ของโรงเรียนดังนี้ จึงกำหนดตราและความหมายของตราโรงเรียนพระกุมารไว้ดังนี้

ปรัชญาโรงเรียน

วินัยดี มีคุณธรรม นำปัญญา พัฒนาชีวิต

คำขวัญ

ศาสนธรรม นำการศึกษา พัฒนาชีวิต
เจ้าหญิงอิงกริด อเล็กซันดราแห่งนอร์เวย์

พระประวัติ

เจ้าหญิงอิงกริด อเล็กซันดราแห่งนอร์เวย์ พระธิดาองค์ใหญ่ในเจ้าชายโฮกุ้น มกุฎราชกุมารแห่งนอร์เวย์‎ กับเจ้าหญิงเมทา-มาริ มกุฎราชกุมารีแห่งนอร์เวย์ ประสูติเมื่อเวลา 9.13 นาฬิกา ของวันที่ 21 มกราคม ค.ศ. 2004 ณ โรงพยาบาลแห่งชาติ กรุงออสโล ประเทศนอร์เวย์ พระองค์มีพระอนุชาร่วมพระบิดาคือ เจ้าชายสแวร์เรอ มักนุส และมีพระเชษฐาต่างบิดาคือ มาริอุส บอร์ก เฮออิบี
ในปี ค.ศ. 1990 ได้มีการเปลี่ยนแปลงกฎมนเทียรบาลให้สิทธิแก่ราชบุตรองค์แรกและให้ฝ่ายในสามารถครองราชสมบัติได้ ดังนั้นเจ้าหญิงอิงกริด อเล็กซันดราจึงมีสิทธิในการสืบทอดราชบัลลังก์ต่อจากพระบิดา คือ เจ้าชายโฮกุ้น มกุฎราชกุมารแห่งนอร์เวย์‎ แต่กฎมนเทียรบาลดังกล่าวไม่มีผลย้อนหลัง จึงทำให้เจ้าหญิงมาร์ธา ลุยเซอ พระเชษฐภคินีของมกุฎราชกุมารอยู่ในลำดับที่ 4 ของการสืบราชบัลลังก์
ในวันที่ 19 มิถุนายน ค.ศ. 2010 เจ้าหญิงอิงกริด อเล็กซันดรา ได้เข้าร่วมในงานอภิเษกสมรสของเจ้าหญิงวิกตอเรีย มกุฎราชกุมารีแห่งสวีเดนซึ่งเป็นพระมารดาอุปถัมภ์ ในงานพิธีอภิเษกสมรสนั้นพระองค์ได้เข้าร่วมเป็นเพื่อนเจ้าสาว

การศึกษา

เจ้าหญิงอิงกริด อเล็กซันดราทรงเข้าศึกษาครั้งแรกเมื่อวันที่ 20 สิงหาคม ค.ศ. 2010 ในโรงเรียนรัฐบาลเช่นเดียวกับสามัญชนทั่วไป โดยเข้าทรงพระอักษรร่วมกับมาริอุส บอร์ก เฮออิบี เชษฐาต่างบิดา ที่เข้าศึกษาก่อนแล้วตั้งแต่ปี ค.ศ. 2003 เจ้าหญิงอิงกริด อเล็กซันดราถือเป็นพระบรมวงศานุวงศ์พระองค์แรกที่ทรงเข้าศึกษาในโรงเรียนท้องถิ่น ขณะที่พระบรมวงศานุวงศ์คนอื่นถูกส่งเข้าศึกษาต่อในกรุงออสโล สาเหตุที่พระบิดาและพระมารดาเลือกให้พระองค์ทรงพระอักษรในโรงเรียนนี้ก็เพื่อให้พระองค์อยู่อย่างสามัญที่สุด มีการรายงานข่าวเกี่ยวกับพระองค์ที่เสด็จไปโรงเรียนพร้อมกับพระเชษฐาต่างบิดา และบางครั้งก็จะปรากฏพระองค์เสด็จพระดำเนินกับพระสหาย โดยผู้อำนวยการโรงเรียนหวังว่าพระองค์มีพระสหายและมีความสุขกับพระสหาย และลดการตรวจสอบจากประชาชนบางส่วน
อูร์แบ็ง เลอ แวรีเย

ชีวิตและงาน

อูร์แบ็ง เลอ แวรีเย เกิดที่เมืองแซ็ง-โล ในประเทศฝรั่งเศส ผลงานสำคัญได้แก่การค้นพบดาวเนปจูน โดยใช้การคำนวณทางคณิตศาสตร์และเครื่องมือทางดาราศาสตร์ธรรมดา วงโคจรที่ผิดปกติของดาวยูเรนัสทำเกิดข้อสงสัยตามทฤษฎีของเคเปลอร์และนิวตันว่าจะต้องมีอิทธิพลของบางสิ่ง เลอ แวรีเยได้รับการร้องขอจากฟร็องซัว อาราโก เพื่อนนักดาราศาสตร์ เลอ แวรีเยคำนวณได้ว่ามีดาวเคราะห์โคจรที่ยังไม่เป็นที่รู้จักในโคจร การคำนวณของเลอ แวรีเย ทำให้นักดาราศาสตร์ชื่อโยฮันน์ กัลเลอสามารถกำหนดตำแหน่งและค้นพบดาวดวงนี้ได้สำเร็จ
การค้นพบนี้ทำให้เลอ แวรีเย พยายามใช้วิธีเดียวกันเพื่อคำนวณหาการโคจรที่ผิดปกติของดาวพุธ ซึ่งเป็นที่ตื่นเต้นกันมากและเรียกดาวเคราะห์ที่สงสัยแต่ยังค้นไม่พบนั้นว่า "ดาววัลแคน" จนกระทั่งถึงปี พ.ศ. 2458 ไอน์สไตน์จึงพิสูจน์ได้ว่าเกิดจากปรากฏการณ์ที่เรียกว่าทฤษฎีสัมพันธภาพ
อูร์แบ็ง เลอ แวรีเย ได้รับเหรียญรางวัลทองคำของราชสมาคมดาราศาสตร์ในปีพ.ศ. 2411 และได้รับเป็นครั้งที่ 2 ในปี พ.ศ. 2419 เลอ แวรีเย ถึงแก่กรรมในกรุงปารีส หลุมอุกกาบาตบนดวงจันทร์และบนดาวอังคารรวมทั้งวงแหวนของดาวเนปจูนที่ค้นพบได้รับการตั้งชื่อตามเขา
กุหลาบซาตาน

เรื่องย่อ

15 ปีก่อน โชค ชนารณพ (เจมส์-เรืองศักดิ์) ฆ่าครอบครัวเจ้าของที่ดินอันประกอบ ด้วยพ่อ แม่ กับลูกสองคน เพื่อชิงเอาที่ดินมาทำโรงแรม Blue Ocean Marina อันเป็นจุดเริ่มต้น ทำให้เขามีธุรกิจโรงแรมที่ยิ่งใหญ่มาจนทุกวันนี้ ชัช (กัปตัน-ภูธเนศ)น้องชายของโชคไม่เห็นด้วยกับการทำธุรกิจแบบมาเฟียของโชค จึงพยายามห้ามปรามและสอนให้ ชินภัทร (นิว-ชัยพล) ลูกชายคนเดียวของโชคเติบโตขึ้นมาเป็นคนดี เพื่อลบล้างความผิดบาปของครอบครัว
ล่าสุดโชคได้สังหารเจ้าของที่ดินเพื่อแย่งชิงโฉนดที่ดินผืนงามที่ ส.ส. ปฐวี เลิศวิทยา (หนุ่ม-อรรถพร) หมายตาเอาไว้ จึงทำให้ทั้งสองเกิดความขัดแย้งกัน วันหนึ่งโชคและครอบครัวกำลังพักผ่อนอยู่ในเรือยอช์ท มีชายคนหนึ่งบุกเข้ามาสังหารโชคถึงบนเรือ แต่คนที่รับเคราะห์แทนกลับเป็นภรรยาของโชคแม่ของชินภัทรที่ต้องตายแทน เหตุการณ์ที่เกิดขึ้นโชคเข้าใจว่าเป็นฝีมือของปฐวี มือสังหารหายตัวไปอย่างลึกลับ ชัชเกรงว่าจะเกิดการลงมือซ้ำ เพื่อความปลอดภัยเค้าจึงส่งชินภัทรไปเรียนต่อการบริหารจัดการโรงแรม ที่ SHMS สวิสเซอร์แลนด์
ที่โรงเรียนชินภัทรได้พบกับเพื่อนคนไทย คือ พีชญา (นท พนายางกูร), ภูษณะ (จูเนียร์-กรวิชญ์) และ ไปรมา (พลอย-ธนิดา) ลูกสาวของปฐวี ไปรมาตั้งตัวเป็นศัตรูกับชินภัทรทันทีที่เห็นหน้า เพราะได้รับการบอกเล่ามาจากพ่อของเธอ ว่าพ่อของชินภัทรเป็นมาเฟีย ระหว่างที่ชัชไม่อยู่โชคพาคนไปข่มขวัญปฐวีถึงที่ทำการพรรค ทำให้ปฐวีโกรธมาก และทำให้ไปรมากับชินภัทรขัดแย้งกันมากขึ้น 
ชัชได้พบกับ โรส ฮอลเลอร์ (บี-น้ำทิพย์) หญิงสาวลึกลับผู้มีสัมผัสพิเศษ มองเห็นอันตรายล่วงหน้าได้ เธอมาเตือนชัชว่าโชคกำลังถูกปองร้ายจากบาปกรรมที่เขาทำเอาไว้ โชคไม่เชื่อโรสและไม่ถูกชะตากับโรสอย่างแรง ในขณะที่ชัชเองกลับเชื่อทุกอย่างที่โรสพูดและหลงรักโรส ทำให้โชคกับชัชเริ่มไม่ลงรอยกัน เพราะโชคเชื่อว่าโรสมีเจตนาร้าย ชัชพาโรสบินไปสวิสเพื่อจัดงานวันเกิดให้ชินภัทร โดยที่ไม่มีใครคาดฝันมือสังหารคนเดิมบุกมาจับตัวชินภัทรในงาน แต่ไม่สำเร็จชัชไล่ยิงมือสังหารจนตกทะเลสาบไป ไม่มีใครพบร่างของมือสังหาร พบแต่เสื้อคลุมที่มีรอยถูกยิงหลายนัด ทุกคนสันนิษฐานว่ามือสังหารน่าจะเสียชีวิต แล้วจมหายไปในทะเลสาบเจนีวา แต่จริง ๆ แล้วมือสังหารไม่ตาย วีณา เฟลแมน (แป้ง-อรจิรา) สาวไทยที่แต่งงานกับหนุ่มสวิสช่วยชีวิตเขาเอาไว้ แล้วพบว่าเขาจำไม่ได้ว่าตัวเองเป็นใคร ไม่รู้แม้กระทั่งชื่อของตัวเอง วีณาจึงให้เขาหลบภัยอยู่ที่บ้านของเธอด้วยความสงสาร
ชินภัทรและเพื่อน ๆ พบร่องรอยของมือสังหาร ที่แอบซ่อนตัวอยู่ที่บ้านวีณา ชัชจึงเดินทางกลับไปสวิสอีกครั้งเพื่อจับตัวมือสังหารให้ได้ เมื่อวีณารู้ความจริงว่ามือสังหารคือ กงพัด (แบงค์-ปรีติ) คนร้ายที่ตำรวจล่าตัว วีณาจึงพาเขาหนีทันเวลาก่อนที่ชัชจะมาถึง วีณาพากงพัดกลับเมืองไทย และเพื่อตามหาอดีตของกงพัด กงพัดได้พบกับโรสเธอบอกให้เขารู้ว่าเขาคือใคร และบอกเหตุผลที่เขาต้องฆ่าโชค
แต่วีณาไม่ยอมให้กงพัดฆ่าคนอีก ในเมื่อเขาลืมทุกอย่างไปหมดแล้ว กงพัดตัดสินใจไม่ถูกว่าควรจะทำอย่างไร ในที่สุดความจริงก็เปิดเผย เมื่อชัชและชินภัทรรู้ปูมหลังของกงพัด ทั้งคู่ได้รับรู้ความชั่วร้ายในอดีตของโชค เช่นเดียวกับไปรมาที่ได้รับรู้เบื้องหลังอันโสมมของปฐวี ความผิดบาปที่ทำเอาไว้ในอดีต เป็นหน้าที่ของใครที่จะลงโทษ เป็นหน้าที่ของใครที่จะชดใช้ อะไรคือความยุติธรรม อะไรคือความถูกต้อง ชีวิตต้องล้างด้วยชีวิตจริงหรือไม่ ?
คณะกายภาพบำบัด มหาวิทยาลัยศรีนครินทรวิโรฒ

ประวัติ

มหาวิทยาลัยศรีนครินทรวิโรฒเสนอโครงการจัดตั้ง "คณะกายภาพบำบัด" ต่อทบวงมหาวิทยาลัย เมื่อปี พ.ศ. 2535 โดยให้เป็นคณะหนึ่งในโครงการพัฒนามหาวิทยาลัยศรีนครินทรวิโรฒ ศูนย์องครักษ์ จังหวัดนครนายก โดยในระยะแรก ให้ผลิตบัณฑิตในหน่วยงานที่จัดการเรียนการสอนทางด้านวิทยาศาสตร์สุขภาพที่มีอยู่แล้วในมหาวิทยาลัย โดยได้ดำเนินการรับนิสิตสาขากายภาพบำบัด มาตั้งแต่ปีการศึกษา 2536 จนถึง ปัจจุบัน
ต่อมา ในปี พ.ศ. 2543 กรรมการบริหารมหาวิทยาลัยศรีนครินทรวิโรฒมีมติเห็นชอบจัดตั้ง "คณะสหเวชศาสตร์" ขึ้น โดยได้เปลี่ยนชื่อจาก คณะกายภาพบำบัด เป็นคณะสหเวชศาสตร์ เพื่อให้การจัดการศึกษาของมหาวิทยาลัยครอบคลุมสาขาอื่น ๆ ทางด้านวิทยาศาสตร์สุขภาพที่จะเป็นประโยชน์แก่ผู้ป่วยและประชาชน

สาขาการส่งเสริมสุขภาพ ( Health Promotion )

คณะสหเวชศาสตร์ เปิดหลักสูตร สาขาวิชาการส่งเสริมสุขภาพ เมื่อ พ.ศ. 2553 ทั้งนี้เพื่อรองรับหลักการส่งเสริมสุขภาพแนวใหม่ที่ทั่วโลกให้ความสำคัญ ซึ่งบัณฑิตสาขาวิชาการส่งเสริมสุขภาพ สามารถปฏิบัติงานด้านการจัดการระบบสุขภาพและการส่งเสริมสุขภาพในหน่วยงานหรือสถาบันที่เกี่ยวกับการส่งเสริมสุขภาพทั้งภาครัฐและเอกชน เช่น สำนักงานสาธารณสุขจังหวัด องค์การบริหารส่วนตำบล สถานีอนามัย สถาบัน/ศูนย์ส่งเสริมสุขภาพ เป็นต้น ซึ่งการส่งเสริมสุขภาพจะเป็นแรงขับเคลื่อนที่สำคัญของงานสาธารณสุขเนื่องจากเป็นกระบวนการเพิ่มขีดความสามารถของประชาชน ในการควบคุมปัจจัยที่เป็นตัวกำหนดสุขภาพและพัฒนาสุขภาพของตนเอง ซึ่งเป็นปัจจัยสำคัญต่อการพัฒนาเศรษฐกิจและสังคมของประเทศต่อไป ในส่วนของการศึกษาต่อ สามารถศึกษาต่อได้ในทุกหลักสูตรที่เปิดรับบัณฑิตจากสาขาวิทยาศาสตร์บัณฑิต ทั้งในและนอกประเทศ
ปรัชญาของหลักสูตร
" มุ่งมั่นพัฒนาความรู้ ทักษะ และสร้างเจตคติที่ดี ด้านการส่งเสริมสุขภาพ เพื่อสุขภาวะของประชาชน"

การบริการวิชาการ

คณะสหเวชศาสตร์ มศว ให้บริการทางวิชาการโดยผ่านโครงการศูนย์กายภาพบำบัดและการเคลื่อนไหว และโครงการส่งเสริมสุขภาพชุมชน โดยมีวัตถุประสงค์เพื่อการส่งเสริมการเรียนรู้ในการดูแลสุขภาพทั้งในระดับนักวิชาการ นักกายภาพบำบัด นักส่งเสริมสุขภาพ อาสาสมัครสุขภาพ ตลอดจนส่งเสริมให้ประชาชนในชุมชนได้เรียนรู้ที่จะดูแลสุขภาพตนเอง นอกจากนั้นยังส่งเสริมให้ศิษย์เก่าได้มีโอกาสเรียนรู้เพื่อพัฒนาตนเองอย่างต่อเนื่อง โดยการจัดอบรมเชิงปฏิบัติการอย่างสม่ำเสมอเพื่อให้ศิษย์เก่าได้แลกเปลี่ยนเรียนรู้ร่วมกับคณาจารย์
เทศบาลเมืองสุพรรณบุรี

ประวัติ

เทศบาลเมืองสุพรรณบุรี เป็นองค์กรปกครองท้องถิ่นรูปแบบเทศบาลเมือง จัดตั้งขึ้นเมื่อวันที่ 10 ธันวาคม พ.ศ. 2478 โดยพระราชกฤษฎีกาจัดตั้งเทศบาลเมืองสุพรรณบุรี จังหวัดสุพรรณบุรี พุทธศักราช 2478 ซึ่งออกตามความในมาตรา 42 แห่งพระราชบัญญัติจัดระเบียบ พ.ศ. 2476 ตั้งแต่จัดตั้งมาจนถึงปัจจุบันได้มีการเปลี่ยนแปลงเขตเทศบาลจำนวน 2 ครั้ง คือ ครั้งที่ 1 ได้มีการขยายเขตเทศบาลเมื่อ พ.ศ. 2498 และครั้งที่ 2 ได้มีการขยายเขตเทศบาลเมื่อ พ.ศ. 2509
ปัจจุบันเทศบาลเมืองสุพรรณบุรี มีพื้นที่ประมาณ 9.013 ตารางกิโลเมตร และมีประชากรทั้งสิ้น 25,651 คน (ข้อมูล ณ เดือนธันวาคม 2561) สำนักงานเทศบาลเมืองสุพรรณบุรี ตั้งอยู่บริเวณถนนหมื่นหาญ ตำบลท่าพี่เลี้ยง อำเภอเมืองสุพรรณบุรี จังหวัดสุพรรณบุรี
อิทธิ ศิริลัทธยากร

ประวัติ

อิทธิ ศิริลัทธยากร เกิดเมื่อวันที่ 18 มิถุนายน พ.ศ. 2497 เป็นชาวตำบลพนม อำเภอพนมสารคาม จังหวัดฉะเชิงเทรา จบการศึกษา ปริญญาตรี สาขารัฐศาสตร์บัณฑิต จุฬาลงกรณ์มหาวิทยาลัย เป็นนักการเมืองชาวฉะเชิงเทรา เป็นอดีตสมาชิกสภาผู้แทนราษฎร หลายสมัยของจังหวัดฉะเชิงเทรา อิทธิ ศิริลัทธยากร เคยเข้าร่วมกับกลุ่มแนวร่วมประชาธิปไตยต่อต้านเผด็จการแห่งชาติเมื่อวันที่ 26 มีนาคมท พ.ศ. 2553

งานการเมือง

อิทธิ ศิริลัทธยากร เป็นสมาชิกสภาผู้แทนราษฎร จังหวัดฉะเชิงเทรา 5 สมัย ระหว่างปี พ.ศ. 2535 ถึง พ.ศ. 2550 สังกัดพรรคชาติพัฒนา พรรคไทยรักไทย และพรรคพลังประชาชนตามลำดับ และเคยดำรงตำแหน่งรัฐมนตรีช่วยว่าการกระทรวงคมนาคม ในรัฐบาลของนายบรรหาร ศิลปอาชา (ครม.51)
เขายังเป็นหนึ่งในสมาชิก ส.ส.กลุ่ม 16 อีกด้วย
ต่อมาในปี พ.ศ. 2551 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคพลังประชาชนซึ่งถูกยุบในคดียุบพรรคการเมือง พ.ศ. 2551
ดูลียังมาฮามูเลีย

ประวัติ

เพลงชาติแรกของรัฐสลังงอร์ถูกแต่งขึ้นในปี ค.ศ.1908 ได้รับการเรียบเรียงจากเพลงต้นฉบับในชื่อ Chantek Manis การแนะนำครั้งนี้ทำหน้าที่โดย Daniel Ortego เป็นผู้รับผิดชอบ เนื้อเพลงต้นฉบับคือ:
Allah Selamatkan Duli Yang Maha Mulia,
Kekal Dan Selamat di-atas Takhta,
Panjangkan Umur dan Aman Sentosa,
Adil Mewah Murah Memerintah Rata,
Daulat
อย่างไรก็ตามในปี ค.ศ. 1966 พระนามเดิม สุลต่านซาลาฮูดดินอับดุลอาซิซชาห์ (สมเด็จพระราชาธิบดีซาลาฮุดดีน อับดุล อาซิซ) สุลต่านแห่งสลังงอร์ ทรงประกาศว่าเพลงจะถูกแทนที่ด้วยเพลงใหม่เป็นเพลงประจำรัฐในปัจจุบัน ปัจจุบันเพลงนี้เป็นคำแนะนำจากการแต่งเพลงโดยผู้อำนวยการของ Filem Negara Malaysia นาย Saiful Bahri เมื่อครั้งที่สุลต่านเสด็จเข้าเยี่ยมชมสตูดิโอ โดยเพลงใหม่นี้มีชื่อว่า "Duli Yang Maha Mulia" จนถึงปัจจุบัน

ภาษามาเลย์

duli yang maha mulia

selamat di atas takhta

allah lanjutkan usia tuanku

rakyat mohon restu bawah duli tuanku

bahagia selama-lamanya

aman dan sentosa

duli yang maha mulia

ภาษาไทย

ฝ่าพระบาท
ทรงมั่นคั่งบนบัลลังก์ของท่าน
ขอให้พระเจ้าประทานชีวิตที่ยืนยาวให้ท่าน
พสกนิกรขออำนวยพร
จากท่านอันสูงส่ง
โชคดีตลอดกาล
ร่มเย็นและแจ่มใจ
ฝ่าพระบาท
จังหวัดเซินลา

ศัพทมูลวิทยา

ชื่อของจังหวัดมาจากวงศัพท์จีน-เวียดนาม โดยเขียนเป็นอักขระว่า 山羅
ปูนซิเมนต์ไทย

ประวัติ

ในปีพุทธศักราช 2456  พระบาทสมเด็จพระมงกุฎเกล้าเจ้าอยู่หัว (รัชกาลที่ 6) มีพระบรมราชโองการ โปรดเกล้าฯ ให้ก่อตั้ง บริษัท ปูนซิเมนต์ไทย จำกัด ขึ้น ด้วยพระราชประสงค์ที่จะให้ประเทศไทยผลิตปูนซีเมนต์ใช้เอง ลดการพึ่งพาการนำเข้าจากต่างประเทศ  และเพื่อจัดสรรการใช้ทรัพยากรภายในประเทศอย่างคุ้มค่า

Siam Cement Group หรือ SCG

ปัจจุบันประกอบด้วย 3 กลุ่มธุรกิจ ได้แก่ เอสซีจี ซิเมนต์-ผลิตภัณฑ์ก่อสร้าง เอสซีจี เคมิคอลส์ และเอสซีจี แพคเกจจิ้ง

กลุ่มธุรกิจซีเมนต์ (SCG Cement-Building Materials)

ธุรกิจซีเมนต์ถือเป็นธุรกิจแรกของ SCG เกิดขึ้นพร้อมกับการก่อตั้งบริษัทปูนซิเมนต์ไทย จำกัด ในปี พ.ศ. 2456 และถือเป็นผู้ผลิตปูนซีเมนต์รายแรกของประเทศไทย แรกเริ่มมีผลิตภัณฑ์ คือ ปูนตราช้าง ปูนตราเสือ ปูนตราแรด ปูนตราซุปเปอร์ และ ปูนตราเอราวัณ (ในอดีต) เป็นหลัก ในปัจจุบัน SCG Cement ได้มีการขยายธุรกิจอย่างต่อเนื่องประกอบกับการวิจัยและพัฒนาทำให้มีผลิตภัณฑ์และบริการออกสู่ท้องตลาดอีกหลากหลาย อาทิเช่น ปูนซีเมนต์ คอนกรีตผสมเสร็จ ผลิตภัณฑ์คอนกรีต ปูนซีเมนต์ขาว และ วัสดุทนไฟ รวมทั้งให้บริการด้านเทคนิคและการติดตั้งโรงงานแก่ลูกค้าทั้งในและนอก SCG  โดยมีบริษัทหลักคือ บริษัท ปูนซิเมนต์ไทยอุตสาหกรรม จำกัด และมีธุรกิจปูนซีเมนต์ในประเทศกัมพูชา K-Cement

เอสซีจี ซิเมนต์-ผลิตภัณฑ์ก่อสร้าง หรือ SCG Cement - Building Materials

SCG เริ่มเข้าสู่ธุรกิจผลิตภัณฑ์ก่อสร้าง ในปี พ.ศ. 2481 นับเป็นธุรกิจที่สองของ SCG โดยเริ่มจากการผลิตกระเบื้องมุงหลังคา
ปัจจุบันธุรกิจผลิตภัณฑ์ก่อสร้างมีการผลิตและจำหน่ายวัสดุก่อสร้าง และสินค้าตกแต่ง ประกอบด้วย ผลิตภัณฑ์หลังคา กระเบื้องเซรามิก สุขภัณฑ์ ก๊อกน้ำ บล็อกปูถนน ฉนวนกันความร้อน ถังเก็บน้ำ ถังบำบัด และบ้านเอสซีจี ไฮม์ (SCG HEIM)

กลุ่มธุรกิจแพคเกจจิ้ง (SCG Packaging)

SCG เข้าสู่ธุรกิจกระดาษ ในปี พ.ศ. 2519 ปัจจุบันธุรกิจกระดาษมีการผลิตและจำหน่ายผลิตภัณฑ์กระดาษ ประกอบด้วย เยื่อกระดาษ กระดาษพิมพ์เขียน กระดาษอุตสาหกรรม และบรรจุภัณฑ์

กลุ่มธุรกิจปิโตรเคมี (SCG Chemicals)

SCG เข้าสู่ธุรกิจเคมีภัณฑ์ในปี พ.ศ. 2526 ปัจจุบัน ธุรกิจเคมีภัณฑ์ ผลิตและจำหน่าย เคมีภัณฑ์ครบวงจร ตั้งแต่ขั้นต้น ได้แก่ โอเลฟินส์ ขั้นกลาง ได้แก่ 
สไตรีนมอนอเมอร์ พีทีเอ และเอ็มเอ็มเอ และขั้นปลาย ได้แก่ เม็ดพลาสติกหลักทั้ง 4 ประเภท ได้แก่ โพลิเอททีลีน โพลิโพรไพลีน พอลิไวนิลคลอไรด์ และพอลิสไตรีน โดยมีบริษัทหลักคือ บริษัท เอสซีจี เคมิคอลส์ จำกัด
แอมิตี (รัฐออริกอน)

ภูมิศาสตร์

เมืองแอมิตีตั้งอยู่ที่พิกัดภูมิศาสตร์ 45°6′59″N 123°12′20″W มีพื้นที่ทั้งหมด 1.6 ตารางกิโลเมตร

ประชากร

จากการทำสำมะโนประชากรในปี พ.ศ. 2543 เมืองแอมิตีมีประชากร 1,480 คน มีความหนาแน่นของประชากร 951 คนต่อตารางกิโลเมตร
สไปรต์ (น้ำอัดลม)

สไปรท์ (อังกฤษ: Sprite) เป็นน้ำอัดลมใสกลิ่นมะนาว ปราศจากคาเฟอีน ผลิตโดยบริษัทโคคา-โคลา มีขายในมากกว่า 190 ประเทศและติดอันดับ 2 ของน้ำอัดลมทั่วโลก
เริ่มเป็นที่รู้จักในสหรัฐอเมริกาในปี ค.ศ. 1961 เพื่อตอบรับต่อกระแสความนิยมของเซเว่นอัพ ที่เริ่มมีมาตั้งแต่ปี ค.ศ. 1929 โดยสไปรท์มีรูปแบบกระป๋องสีหลักคือสีเงิน เขียวและน้ำเงิน หรือขวดสีเขียวโปร่งแสง และมีตราสัญลักษณ์สีเขียวและน้ำเงิน ต่อมาในปี ค.ศ. 1978 สไปรท์กลายเป็นผู้นำตลาดในหมวดหมู่น้ำโซดามะนาว สไปรต์ได้รับความนิยมในแคนาดามียอดขายตก 15 ล้านหน่วยต่อปี ในแคนาดา
สไปรท์เป็นที่นิยมในตลาดในคริสต์ทศวรรษ 1960 ถึง 1970 เมื่อพวกเขาทำโฆษณา ที่ต่อมามีอ้างถึงในหลายเพลง สไปรท์ยังคงนิยมในช่วงปลายคริสต์ทศวรรษ 1970 ถึงต้น 1980 เมื่อมีคำขวัญในโฆษณา และในปลายคริสต์ทศวรรษ 1980 ก็ได้รับความนิยมผ่านกลุ่มวัยรุ่น
ในช่วงคริสต์ทศวรรษ 1990 เริ่มมีปรากฏในโฆษณาทางโทรทัศน์และวิทยุ ในปี 2000 มีการออกแบบกระป๋องใหม่ มีผลิต 300 ล้านกระป๋องในยุโรป และตั้งแต่ปี 2005 บริษัทเปลี่ยนโลโก้ผลิตภัณฑ์และเปลี่ยนอีกครั้งในปี 2009 นิยมดื่มกันมากในอเมริกา สหรัฐอเมริกาเป็นประเทศที่กินนำตาลมากที่สุดในโลก
ขอให้เหมือนเดิม

เนื้อเพลง

ก่อนจากกันคืนนั้นสองเรา

แนบซบเนาเคล้าคลอพ้อพลอดภิรมย์

หวานล้ำบำเรอเธอให้ชิดชม

ฉันกอดเล้าโลมชื่นใจ
จูบแก้มนวลช่างยวนเย้าตรึง

จิตคะนึงถึงวันรักซ่านฤทัย

หอมหอมนวลปรางมิสร่างหายไป

ถึงห่างแสนไกลยังติดหัวใจมิเลือน
ยามรักร้างแรมกัน

เพ้อทุกคืนวันติดตรึงใจฝันเตือน

มาเจอกันแล้วไยเฉยเชือน

ฉันมาเยี่ยมเยือนอย่าง เคย
สุดที่รักลืมแล้วหรือไร

โปรดเห็นใจขอให้สมจิตชิดเชย

หวานซึ้งอันใดจงอย่าร้างเลย

ขออย่าเฉยเมยรักเอยขอให้เหมือนเดิม
คณะวัฒนธรรมศาสตร์ มหาวิทยาลัยมหาสารคาม

ประวัติ

เดิมคณะวัฒนธรรมศาสตร์เป็นเพียงสาขาหนึ่งในสถาบันวิจัยศิลปะและวัฒนธรรมอีสาน ซึ่งได้เปิดหลักสูตรใหม่คือ หลักสูตรศิลปศาสตรมหาบัณฑิต (ศศ.ม) สาขาวิชาวัฒนธรรมศาสตร์ร่วมกับบัณฑิตวิทยาลัย โดยมีสภามหาวิทยาลัยได้ให้ความเห็นชอบเมื่อวันที่ 25 มิถุนายน พ.ศ. 2547
ปี พ.ศ. 2548 ได้เปิดหลักสูตรปรัชญาดุษฎีบัณฑิต (ปร.ด.) สาขาวิชาวัฒนธรรมศาสตร์ เป็นหลักสูตรใหม่ โดยสภามหาวิทยาลัยให้ความเห็นชอบเมื่อวันที่ 29 เมษายน พ.ศ. 2548 โดยได้กำหนดชุดครุยปริญญาและสีประจำหลักสูตร คือ สีเทาเงิน
ปี พ.ศ. 2553 ผู้ช่วยศาสตราจารย์ ดร.ทรงคุณ จันทจร และคณาจารย์  ได้ดำเนินการริเริ่มและดำเนินการขอจัดตั้งคณะวัฒนธรรมศาสตร์ จากเดิมที่เป็นสาขาวิชาวัฒนธรรมศาสตร์ โดยได้ดำเนินการตามขั้นตอนการขอจัดตั้งส่วนงานภายในจนสามารถจัดตั้งคณะวัฒนธรรมศาสตร์ได้เป็นที่สำเร็จ ในปี พ.ศ. 2554 การจัดตั้งคณะวัฒนธรรมศาสตร์โดยมีบุคคลสำคัญที่ให้การสนับสนุน คือ ท่านอธิการบดีมหาวิทยาลัยมหาสารคาม ผู้ช่วยศาสตราจารย์ ดร.ศุภชัย สมัปปิโต และท่านนายกสภามหาวิทยาลัยมหาสารคาม ท่านอำนวย ปะติเส ซึ่งบุคคลทั้งสามถือได้ว่าเป็นบุคคลริเริ่มในการก่อตั้งคณะวัฒนธรรมศาสตร์ โดยมหาวิทยาลัยมีมติให้จัดตั้งคณะวัฒนธรรมศาสตร์เป็นส่วนงานภายในของมหาวิทยาลัยมหาสารคาม ในการประชุมสภามหาวิทยาลัยมหาสารคามครั้งที่ 1/2554 เมื่อวันที่ 28 มกราคม พ.ศ. 2554 ให้มีชื่อเรียกว่า “คณะวัฒนธรรมศาสตร์ มหาวิทยาลัยมหาสารคาม” ภาษาอังกฤษคือ “Faculty of Cultural science” และถือได้ว่าเป็นวันก่อตั้งคณะวัฒนธรรมศาสตร์ นับเป็นคณะวัฒนธรรมศาสตร์คณะแรกของประเทศไทย
ในปี พ.ศ. 2560 คณะวัฒนธรรมศาสตร์มีจำนวนบุคลกรทั้งหมด 23 คน มีจำนวนนิสิตทั้งหมด 415 คน แบ่งออกเป็นปริญญาตรี 295 คน ปริญญาโท 21 คน และปริญญาเอก 99 คน
ชุบ กาญจนประกร

ประวัติ

ชุบ กาญจนประกร เคยดำรงตำแหน่งอธิการบดีสถาบันบัณฑิตพัฒนบริหารศาสตร์ ระหว่างเดือนธันวาคม พ.ศ. 2514 ถึง พ.ศ. 2517 หลังจากนั้นได้เข้ารับหน้าที่เป็นอธิการบดีมหาวิทยาลัยอัสสัมชัญ
ในปี พ.ศ. 2519 เขาได้รับแต่งตั้งจากคณะกรรมการบริหารสภาวิจัยแห่งชาติ ให้ทำหน้าที่ประธานอนุกรรมการวางนโยบายและแผนวิทยาศาสตร์และเทคโนโลยี ซึ่งผลการดำเนินงานในครั้งนั้นได้มีข้อเสนอแนะให้มีการจัดตั้งกระทรวงวิทยาศาสตร์ เทคโนโลยีและการพลังงาน แต่ยังไม่ทันได้ดำเนินการก็มีการเปลี่ยนแปลงรัฐบาลเสียก่อน จนกระทั่งได้มีการจัดตั้งกระทรวงดังกล่าว ในปี พ.ศ. 2522
ชุบ กาญจนประกร ได้รับแต่งตั้งเป็นศาสตราจารย์ และ รัฐมนตรีว่าการกระทรวงวิทยาศาสตร์ เทคโนโลยีและการพลังงาน ในรัฐบาลพลเอกเกรียงศักดิ์ ชมะนันทน์ (ครม.41)
ชุบ กาญจนประกร ถึงแก่อนิจกรรม เมื่อวันที่ 29 มิถุนายน พ.ศ. 2525 สิริอายุได้ 66 ปี
กรมพัฒนาสังคมและสวัสดิการ

ประวัติ

กรมประชาสงเคราะห์ ได้รับการสถาปนาเมื่อวันที่ 1 กันยายน 2483 โดยมี จอมพล ป. พิบูลสงคราม นายกรัฐมนตรี (ในขณะนั้น) เป็นอธิบดีคนแรก โดยในระยะแรกสังกัด สำนักนายกรัฐมนตรี โดยมีหน้าที่ในการจัดสวัสดิการสังคม การสังคมสงเคราะห์ การคุ้มครองและพิทักษ์สิทธิ บริการสวัสดิการสังคมแก่คนไร้ที่พึ่ง
ซึ่งระยะเวลาต่อมา กรมได้ดำเนินการครอบคลุมไปถึง การคุ้มครองสวัสดิภาพเด็ก การป้องกันและปราบปรามการค้าประเวณี และการฟื้นฟูสมรรถภาพคนพิการ รวมไปถึงการสงเคราะห์และพัฒนาชาวเขา 
ในเวลาต่อมาเมื่อได้มีการตรา พระราชบัญญัติปรับปรุงกระทรวง ทบวง กรม พ.ศ. 2545 กำหนดให้จัดตั้ง กระทรวงการพัฒนาสังคมและความมั่นคงของมนุษย์ และกำหนดให้แยก กรมประชาสงเคราะห์ ออกมาจาก กระทรวงแรงงานและสวัสดิการสังคม พร้อมกับเปลื่ยนชื่อกรมเป็น กรมพัฒนาสังคมและสวัสดิการ โดยให้โอนภาระและหน้าที่ และ งบประมาณจาก กรมประชาสงเคราะห์ ด้วย